Diari Oficial de la Generalitat Valenciana


Sumari del DOGV 9650, del 28-07-2023 (2023/8228)

RESOLUCIÓ de 14 de juliol de 2023, del director general d'Esport, per la qual es modifica la Resolució de 20 de febrer de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions per a fomentar les competicions femenines, les actuacions que impulsen i afavorisquen l'organització de competicions en l'àmbit de l'esport adaptat i de discapacitats intel·lectuals, per a l'execució del Pla de recuperació, transformació i resiliència, dins del component 26, en el territori de la Comunitat Valenciana, finançat per la Unió Europea -Next Generation EU-, i s'aprova la modificació del Pla estratègic de subvencions d'aquesta conselleria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9650

Data del DOGV
:   28-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8228


Data del document
:   14-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 14 de juliol de 2023, del director general d'Esport, per la qual es modifica la Resolució de 20 de febrer de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions per a fomentar les competicions femenines, les actuacions que impulsen i afavorisquen l'organització de competicions en l'àmbit de l'esport adaptat i de discapacitats intel·lectuals, per a l'execució del Pla de recuperació, transformació i resiliència, dins del component 26, en el territori de la Comunitat Valenciana, finançat per la Unió Europea -Next Generation EU-, i s'aprova la modificació del Pla estratègic de subvencions d'aquesta conselleria. [2023/8228]  
I. El mecanisme de recuperació i resiliència (MRR) posat en marxa per la Unió Europea per a fer front a la crisi derivada de la pandèmia de la covid-19 té la seua aplicació en l'Estat espanyol mitjançant el Pla de recuperació, transformació i resiliència del Govern d'Espanya (en endavant, PRTR), aprovat pel Consell de Ministres de 27 d'abril de 2021 (BOE 30.04.2021) per a l'execució de l'MRR, i inclou entre els principals objectius dels fons destinats el component 26 (sector de l'esport). Els principals objectius en el foment del sector de l'esport són la dinamització, reestructuració i modernització del sector, adaptant-lo a la nova realitat socioeconòmica mitjançant els processos de transformació digital i de transició ecològica.  
  
La Conferència Sectorial d'Esport, en la reunió de 8 de novembre de 2021, va aprovar l'acord pel qual s'autoritza la proposta de la distribució territorial i els criteris de repartiment dels crèdits gestionats per comunitats autònomes a càrrec del pressupost del Consell Superior d'Esports, en el marc del component 26, Foment del sector esport, en el PRTR.  
  
II. El component 26 del Pla de recuperació, denominat Pla de foment del sector de l'esport, aborda aspectes tan variats com la digitalització del sector esport; la inversió dirigida a optimitzar els recursos i implementar mesures de sostenibilitat ambiental en les instal·lacions esportives; el desenvolupament d'infraestructures que permeten un millor accés a l'activitat física saludable en zones en risc de despoblació; el foment d'hàbits saludables a través de l'esport i l'activitat física, per a millorar la salut dels nostres ciutadans i el desenvolupament de sectors específics que promoguen la igualtat i la inclusió en l'esport.  
  
Amb data 5 de juliol de 2022, se subscriu l'Acord de la Conferència Sectorial sobre promoció de la igualtat en l'esport. En aquest acord es descriuen les línies d'acció que poden executar les comunitats autònomes, s'assigna el repartiment de fons de l'MRTC entre les diferents comunitats autònomes per al projecte -C26.I03. P02 Promoció de la Igualtat en l'Esport-, i es determina el termini d'execució de les activitats a subvencionar: «Les activitats que es preveja executar a càrrec d'aquests crèdits hauran d'estar finalitzades abans del 30 de setembre de 2023.»  
  
III. La Resolució de 20 de febrer de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions per a fomentar les competicions femenines, les actuacions que impulsen i afavorisquen l'organització de competicions en l'àmbit de l'esport adaptat i de discapacitats intel·lectuals va seguir aquest acord determinant que la data límit d'execució era el 30 de setembre de 2023 i la del 15 d'octubre per a la justificació de la subvenció. Posteriorment, amb data 13 de juliol de 2023 se subscriu un nou acord de la conferència sectorial que modifica l'anterior en els termes següents: «Les activitats que es preveja executar a càrrec d'aquests crèdits hauran d'estar finalitzades abans del 31 de desembre de 2023.»  
  
  
IV. El president del Club Gimnàstica Rítmica ACEUS de Sueca ha sol·licitat, mitjançant escrit del 14 de juliol de 2023, el canvi de data per a les activitats previstes en el Trofeu de Gimnàstica Rítmica de Sueca. La data sol·licitada és del 8 d'octubre de 2023. Aquesta data supera la prevista en la Resolució de 20 de febrer que era fins al 30 de setembre. Ara amb la nova data establida per l'Acord de la Conferència Sectorial permet a aquesta direcció general augmentar el termini que les entitats disposaran per a poder executar els seus projectes de subvenció, així com la justificació d'aquests.  
  
V. El punt cinqué de la Resolució de 20 de febrer de 2023, delega en el director general amb competències en matèria d'esport la modificació de les bases en el cas que per part de la Conferència Sectorial o per alguna instrucció del Consell Superior d'Esports es produïsca alguna variació en les condicions d'aquesta ajuda europea, especialment, import, terminis d'execució o terminis de justificació. Conseqüentment, i en ús d'aquestes facultats resolc:  
  
Primer  
Modificar la Resolució de 20 de febrer de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions per a fomentar les competicions femenines, les actuacions que impulsen i afavorisquen l'organització de competicions en l'àmbit de l'esport adaptat i de discapacitats intel·lectuals, per a l'execució del Pla de recuperació, transformació i resiliència, dins del component 26, en el territori de la Comunitat Valenciana, finançat per la Unió Europea -Next Generation EU-, i s'aprova la modificació del Pla estratègic de subvencions d'aquesta conselleria, en el sentit següent:  
U. El punt dos de la base primera queda redactat en els termes següents:  
«2. L'àmbit d'aplicació s'estableix en les competicions esportives femenines i en l'àmbit de l'esport adaptat i de discapacitats intel·lectuals, en competicions que se celebren en la Comunitat Valenciana entre l'1 de gener de 2023 i l'1 de desembre de 2023.»  
Dos. El punt tres de la base dènou queda redactada en els termes següents:  
«3. El termini de presentació de les justificacions requerides finalitzarà l'1 de desembre de 2023.»  
  
Segon. Efectes  
La present resolució farà efecte a partir de l'endemà de la seua publicació en el Diari Oficial de la Generalitat Valenciana.  
  
Tercer. Règim d'impugnació de la present resolució  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició del recurs potestatiu de reposició, en el termini d'un mes des de l'endemà de la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició amb el contenciós administratiu.  
  
València, 14 de juliol de 2023.- El director general d'Esport: Josep Miquel Moya Torres.